Alma mater

Alma mater er latinsk og betyr «nærende mor».Alma mater; dictionary.com I antikkens Roma var det en tittel på modergudinnen, og i den kristne middelalderkirken på jomfru Maria.

Innenfor den akademiske verden brukes uttrykket til å betegne det universitetet en person har studert ved, i setninger som «NTNU er mitt alma mater» og «Hillary Clintons alma mater».

I den betydningen har uttrykket sitt opphav i navnet på Universitetet i Bologna – Europas eldste universitet, som ble etablert i 1088: Alma Mater Studiorum.Munchbrosjyre Aulamaleriene; uio.no Også Berlins Humboldt-universitet spiller en sentral rolle i den betydning uttrykket har fått innen akademia. Universitetet er kjent som «alle universiteters mor», og dets latinske navn er Alma Mater Berolinensis.

 Se også 
 Alumn
 Immatrikulering
 Referanser 

Kategori:Latinske ord og uttrykk
Kategori:Akademisk terminologi